अमरबेल की पत्तियां और जड़ दोनों पेट के लिए बहुत फायदेमंद है। अमर बेल और मुनक्कों को समान मात्रा में लेकर पानी में उबालकर काढ़ा तैयार कर लें। इस काढ़े को छानकर 3 चम्मच रोजाना सोते समय देने से पेट के कीडे़ नष्ट हो जाते हैं। अमरबेल को उबालकर पेट पर बांधने से डकार आना बंद हो जाता है। आकाश बेल का रस 500 मिलीलीटर या चूर्ण 1 ग्राम को मिश्री 1 किलोग्राम में मिलाकर धीमी आंच पर गर्म करके शर्बत तैयार कर लें। इसे सुबह-शाम करीब 2 ग्राम की मात्रा में उतना ही पानी मिलाकर सेवन करने से पेट में गैस और पेट दर्द की समस्‍या का निवारण होता है।